Iltalehden viisustudiossa käydään läpi sitä, onko Suomella euroviisuissa tänäkään vuonna mitään mahdollisuuksia.

Viisuihin perehtyneet toimittajat Mari Pudas ja Mari Julku arvioivat videolla Suomen ja Daruden olemattomiksi väitettyjä mahdollisuuksia. Pasi Liesimaa

​Euroviisut käynnistyvät toden teolla ensi tiistaina, kun Darude ja Sebastian Rejman tavoittelevat finaalipaikkaa ensimmäisessä semifinaalissa. Julkisuudessa kaksikolle on satanut runsaasti kritiikkiä ja rankingeissa Suomen euroviisu on jumbojen joukossa.

– Kuka tästä on vastuussa, toimittaja Mari Julku kysyy Iltalehden viisustudiossa.

Toimittaja Mari Pudas vahvistaa, kuinka kuraa on tullut monesta asiasta.

– Kaikkea on arvosteltu alkaen Sebastianin housuista, Pudas sanoo.

– Suomea on veikattu oman semifinaalinsa toiseksi viimeiseksi. Se olisi järjetön floppi.

Katso Iltalehden viisustudiosta, mitä euroviisuihin perehtyneet toimittajat arvelevat: Onko Suomella tänäkään vuonna mitään mahdollisuuksia ja mikä maa lopulta voittaa? Entä miksi Italian kappale tuo mieleen jääkiekon?